આપણી ભારતીય સંસ્કૃતિમાં નર્મદા મૈયાનું વિશેષ મહત્વ છે. જેવી રીતે ઉત્તમ ભારતમાં ગંગાજી તથા યમુનાજીનું વિશેષ મહત્વ છે તેવી જ રીતે મધ્ય ભારતમાં નર્મદા મૈયાનું અપાર મહત્વ છે. સ્કંદપુરાણમાં નર્મદા મૈયાનું તથા તેના તટ ઉપર વસેલાં તીર્થોનું ઘણું મહત્વ વર્ણવવામાં આવ્યું છે. એક કથા મુજબ ભગવાન સૂર્યદેવની એક પુત્રીનું નામ તાપી છે તો બીજી પુત્રીનું નામ નર્મદા મૈયા છે. નર્મદા મૈયા અફાટ જળરાશિ ધરાવે છે. નર્મદા મૈયા ઉપર બંધ બાંધવામાં ન આવ્યો હોય તો વર્ષો વર્ષો અનેક ગામ બરબાદ થઇ જાય તેટલું અપાર જળ તેમાં વહે છે.